تورکیه-نین خاریجی ایشلر ناظیری مولود چاووش اوغلو تورکیه-یه سفر ائدن آلمانیا خاریجی ایشلر ناظیری هایکو ماس ایله کئچیردیگی گؤروشدن سونرا تشکیل ائدیلن بیرگه مطبوعات کنفرانسیندا چیخیش ائدیب.
چیخیشی زامانی دوغو آغ دنیزیندکی پروسه لره توخونان مولود چاووش اوغلو دئییب: "دوغو آغ دنیزینده گرگینلیگین سویه سینی آرتیران بیز دئییلیک. یونانیستان‌دیر، یونان ایجماسی‌دیر. یونانیستان بو آدیملاریندان‌ ال چکمه‌لی‌دیر. یونانیستان اؤزونو تورک دونانماسی‌نین اؤنونه آتمایا چالیشان اؤلکه لری دینله‌مه‌سین، قونشویوق. بیز پایلاشماغی بیلیریک".
هایکو ماس ایسه اؤز نؤوبه سینده بیلدیریب کی، دوغو آغ دنیزینده گرگینلیگین آرتماسی نه آوروپا بیرلیگی‌نین، نه یونانیستانین، نه ده تورکیه-نین فایداسینا‌دیر. دوغو آغ دنیزیندکی وضعیتی موذاکیره ائتدیک. بو مسلئه یالنیز آوروپا بیرلیگی دئییل، ناتو-نو دا ماراقلاندیریر. وضعیت کریتیک‌دیر. پروبلئم دیپلوماتیک یوللا حل ائدیله‌جک.
